पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को जिले में अब तक के सबसे अधिक 306 नए केस मिले। 7 मरीजों की मौत हो गई। मई के 7 दिन में ही 1083 पॉजिटिव मिल चुके हैं, जबकि 29 लोग जान गंवा चुके हैं। अब तक 12 माइक्रो कंटेनमेंट जोन बनाए गए हैं, जिनमें 5 से 15 तक संक्रमित मरीज हैं। इन जोन में लगातार सैंपलिंग की जा रही है। जरूरी सेवाओं के अलावा किसी भी व्यक्ति के आने-जाने पर रोक है। शुक्रवार को जिले में 306 नए पॉजिटिव सामने आने से अब जिले में कुल मरीजों की संख्या 8702 हो गई है। 50 और लोगों के रिकवर होने से अब तक 6957 लोग रिकवर हो चुके हैं। वहीं, 7 और मौत से अब मौतों का आंकड़ा 248 पहुंच गया है। अब जिले में 1503 एक्टिव केंस हैं।
1474 लोगों ने लगवाई वैक्सीन
शुक्रवार को 1474 लोगों ने वैक्सीन लगवाई। जिलेभर में 60 वर्ष से अधिक आयु के 300 ने पहली तो 128 वृद्धों ने दूसरी, 45 से 60 वर्ष के 340 ने पहली तो 148 लोगों ने दूसरी, 70 हेल्थ वर्करों ने पहली तो 11 ने दूसरी व 363 फ्रंटलाइन वर्करों ने पहली तो 114 ने दूसरी डोज लगवाई।
फिरोजपुर में 12 माइक्रो कंटेनमेंट जोन घाेषित
जिले में अब तक ब्लॉक ममदोट के सैदो के नौल, गांव खाई फेमे की, बघेल सिंह वाला, ब्लॉक फिरोजपुर के रोज एवेन्यू, बाजार नंबर 1 फिरोजपुर कैंट, गली नंबर 2 फिरोजपुर कैंट, हाउसिंग बोर्ड, ब्लॉक गुरु हरसहाए के बस्ती गुरु कर्म सिंह वाली, आदर्श नगर, ब्लॉक कस्सोआना के गांव सनेर, ब्लॉक फिरोजशाह के अंतर्गत ईटां वाली को माइक्रो कंटेनमेंट जोन घोषित कर वहां सख्ती की जा रही है।
1400 लोगों की सैंपल रिपोर्ट पेंडिंग
सेहत विभाग के अनुसार शुक्रवार को ब्लॉक फिरोजशाह निवासी 58 वर्षीय महिला, ब्लॉक ममदोट निवासी 55 वर्षीय व्यक्ति व एक 52 वर्षीय महिला, ब्लॉक गुरू हरसहाए निवासी 60 वर्षीय व्यक्ति, ब्लॉक फिरोजपुर अर्बन निवासी 68 वर्षीय महिला, 71 वर्षीय व्यक्ति व एक 80 वर्षीय पॉजिटिव वृद्ध की मौत हो गई। वहीं, जिले में बढ़ रहे मरीजों की संख्या को देखते हुए लगातार सैंपल जांच के लिए भेजे जा रहे हैं। शुक्रवार को सेहत विभाग ने जिले में 1644 सैंपल जांच के लिए भेजे। अब तक 1 लाख 39 हजार 174 सैंपल जांच के लिए भेजे गए, जिनमें से 1 लाख 29 हजार 72 सैंपलाें की रिपोर्ट नेगेटिव आ चुकी है और 1400 लोगों के सैंपलों की रिपोर्ट पेंडिंग पड़ी है।
मुक्तसर : 384 नए केस आए, 4 की मौत
मुक्तसर मुक्तसर में कोरोना मरीज बढ़ते जा रहे हैं। शुक्रवार को 384 केस आए। वहीं, शुक्रवार को 209 मरीज ठीक भी हुए। जबकि एक्टिव मरीजों की संख्या 2847 पहुंच गई है। 4 लोगों की कोरोना से मौत भी हो गई। इनमें मुक्तसर में 1, भुट्टीवाला में 1, हरीके कलां में 1 और दयोनखेड़ा में 1 मौत हुई। वहीं, सेहत विभाग की ओर से लोगों से अपील की जा रही है कि बढ़ते कोरोना को रोकने के लिए जारी की गई गाइडलाइंस का पालन करना बहुच जरूरी है। इसलिए जरूर हो तो ही बाहर जाएं। इस दौरान मास्क जरूर पहनें और सामाजिक दूरी बनाएं रखें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva kas_Deva hin_Deva hin_Deva hin_Deva zho_Hant eng_Latn